62021CO0724_INF
Digriet tal-Qorti tal-Ġustizzja (It-Tmien Awla) tas-16 ta’ Mejju 2022 – Staatsanwaltschaft Köln (Wild imċaqlaq lejn ir-Rumanija)
(Kawża C‑724/21)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Ċittadinanza tal-Unjoni – Artikolu 21 TFUE – Moviment liberu u residenza libera fuq it-territorju tal-Istati Membri – Reat kriminali li jirrigwarda speċifikament il-ħtif internazzjonali ta’ minuri – Restrizzjoni – Protezzjoni tal-minuri – Proporzjonalità ”
Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Leġiżlazzjoni ta’ Stat Membru li tissanzjona kriminalment il-fatt, għal ġenitur, li jneħħi lil minuri mill-kuratur tiegħu, bil-għan li jiċċaqlaq barra mill-pajjiż – Leġiżlazzjoni li tissanzjona dan l-istess fatt, fil-każ ta’ wild li jinsab fit-territorju tal-ewwel Stat Membru, biss fil-każ li tintuża l-vjolenza, it-theddida ta’ ħsara sinjifikattiva jew it-triq – Inammissibbiltà – Ġustifikazzjoni – Proporzjonalità – Assenza
(Artikolu 21 TFUE; Regolament tal-Kunsill Nru 2201/2003, premessi 2 u 21)
(ara l-punti 24, 29-31, u d-dispożittiv)
Dispożittiv
L-Artikolu 21 TFUE għandu jiġi interpretat fis-sens li jipprekludi leġiżlazzjoni ta’ Stat Membru li abbażi tagħha l-fatt, għal ġenitur, li jaħtaf il-wild tiegħu mingħand il-kuratur li għandu d-dritt li jagħżel il-post tar-residenza tiegħu, bil-għan li jieħdu barra mill-pajjiż, huwa suġġett għal sanzjonijiet kriminali, anki fl-assenza ta’ użu ta’ vjolenza, ta’ theddida ta’ ħsara sostanzjali jew ta’ qerq, filwaqt li, meta l-wild ikun jinsab fit-territorju tal-ewwel Stat Membru, dan l-istess fatt huwa punibbli biss f’każ ta’ użu ta’ vjolenza, ta’ theddida ta’ ħsara sostanzjali jew ta’ qerq.